text: [{"text_idx": "#000004", "text": "Israa\u2019eel fulaa dallaa Masjiid al-Aqsaa Baabul-Rahmaa jedhamu cufuu isii mormuun, Isniina dabre irraa eegalee lammiileen Falasxiin fulaa kana duratti salaataa kan jiran yoo tahu, mormiin kun Jum\u2019aa har\u2019aatis itti fufee jira. Kanuma hordofuun waraanni Israa\u2019el muslimoota Salaata Jum\u2019aa irra turan jidduu namoota 40 ol ukkaamsuun kan hidhe tahuu odeeyfannoon ni addeessa."}, {"text_idx": "#000005", "text": "Poolisiin Israa\u2019el Alhada dabre irraa eegalee daandii gara fulaa Baabul-rahmaa geessu cufuun, muslimoonni Falasxiin gara Al-Qudsi seenanii akka hin salaatne dhoorkaa ture. Lammiileen Falasxiin akka jedhanitti, gochi Israa\u2019el kun Al-Aqsaa bakka lamatti muruudhaan Yahuudotaa kennuuf karoora Israa\u2019el baafatte tahuu himan."}, {"text_idx": "#000006", "text": "Masjiid Al-Aqsaa dabalatee iddoowwan amantaa Islaamaa fi Kiristiyaanaa magaala Al-Quds gama bahaa keessatti argaman hundi, too\u2019annaa mootummaa Urduun jala kan jiran tahus, Israa\u2019el seera addunyaa kana cabsuun naannicha too\u2019annaa Yahuudotaa jala galchuudhaaf sochiiwwan bal\u2019aa geggeessaa jirti."}, {"text_idx": "#000007", "text": "Israa\u2019el fulaa Baabul-Rahmaa yeroo jalqabatiif bara 2003 keessa yeroo muraasaaf kan cufte yoo tahu, bara 2017 keessas cufuuf yaaltee turte."}]